“สธ.” เล็งชง “ศบค.” ลดระยะเวลากักตัวเหลือ 10 วัน ชี้ผลลัพธ์ไม่ต่าง-ช่วยเซฟคอร์ส
“สธ.” เล็งชง “ศบค.” ลดระยะเวลากักตัวเหลือ 10 วัน ชี้ผลลัพธ์ไม่ต่าง-ช่วยเซฟคอร์ส
“สธ.” เล็งชง “ศบค.” ลดระยะเวลากักตัวเหลือ 10 วัน ชี้ผลลัพธ์ไม่ต่าง-ช่วยเซฟคอร์ส
16 ต.ค. 2563

นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กระทรวงสาธารณสุข (สธ.) เปิดเผยว่า ตามที่นายอนุทิน ชาญวีรกูล รองนายกรัฐมนตรี และรมว.สาธารณสุข ได้มอบหมายให้กระทรวงสาธารณสุขไปจัดทำข้อเสนอทางวิชาการเพื่อพิจารณาความเป็นไปได้ในการลดระยะเวลาการกักตัวผู้ที่เดินทางมาจากต่างประเทศให้ลดลงจาก 14 วันนั้น
ขณะนี้ผลการศึกษาออกมาแล้วพบว่ามีความเป็นไปได้ที่จะลดระยะเวลาการกักตัวลงเหลือ 10 วัน ซึ่งมีข้อมูลทางวิชาการจากต่างประเทศสนับสนุนว่าการกักตัว 10 วัน หรือ 14 วันให้ผลลัพธ์ที่ไม่แตกต่างกัน อีกทั้งยังสามารถช่วยลดค่าใช้จ่ายลงได้ 1 ใน 3
ทั้งนี้ กระทรวงสาธารณสุข เตรียมจะนำข้อเสนอทางวิชาการดังกล่าวนี้รายงานต่อที่ประชุมศูนย์บริหารสถานการณ์โควิด-19 ที่มี พล.อ.ประยุทธ์ จันทร์โอชา นายกรัฐมนตรีเป็นประธาน เพื่อพิจารณาต่อไป
อย่างไรก็ดี ปัจจัยที่จะนำมาพิจารณาประกอบการลดระยะเวลาการกักตัวนั้น จะต้องขึ้นกับผู้เดินทางด้วยว่ามาจากประเทศต้นทางที่มีความเสี่ยงต่ำในการแพร่ระบาดหรือไม่